Marsjön

Marsjön on noin 2,7 neliökilometrin laajuinen järvi Inkoon länsiosassa. Järven luoteisosa on Raaseporin alueella. Marsjönin rantaviiva on muodokas, joten lahtia ja  poukamia on useita, kuten Bladviken järven lounaisosassa, Björnviken keskiosassa ja pitkulainen, pohjoiseen työntyvä Varsviken itäosassa. Saarista suurimmat ovat Granholm ja Barnholm. Järven luoteisosassa Raaseporin puolella on pieni Lillholmenin saari. Marsjönin länsipuolella sijaitsee Bruksträsket, pohjoisessa ovat Högbensjön ja Linkullasjön.

Marsjön on matalahko, vähähumuksinen ja sen tila on arvioitu hyväksi. Järven ympäristö on enimmäkseen metsää.

Lähteet 

Inkoon järvet
Raaseporin järvet